**410/2024. (XII. 19.) Kgy. sz. határozat**

1./ Szombathely Megyei Jogú Város Közgyűlése a PRENOR Kertészeti és Parképítő Kft. gazdasági átvilágításáról szóló szakértői anyagot és a hozzá kapcsolódó ügyvezetői tájékoztatót megismerte és az abban foglaltakat tudomásul veszi.

2./ A Közgyűlés nem javasolja a taggyűlésnek csőd- vagy végelszámolási eljárás megindítását.

3./ A Közgyűlés javasolja, hogy a taggyűlés hatalmazza fel az ügyvezetőt az előterjesztés 2. sz. melléklete szerinti tájékoztatóban bemutatott, a Kft. működőképességének megőrzése érdekében szükséges intézkedések megtételére, valamint arra, hogy a tájékoztatóban leírt szerkezetátalakítás részleteit legkésőbb a 2025. évi üzleti tervet tárgyaló taggyűlésig dolgozza ki oly módon, hogy a díszfaiskolai termesztés továbbvitele mellett a veszteséges részlegek és ágazatok leépítésre kerülnek. A Közgyűlés úgy határoz, hogy az ügyvezető az intézkedések megtétele során legyen figyelemmel arra, hogy Szombathely Megyei Jogú Város Önkormányzatának nem áll módjában elengedni a Kft. Önkormányzat felé fennálló tartozásait.

4./ A Közgyűlés felhatalmazza a polgármestert, hogy a fenti döntéseket a társaság taggyűlésén képviselje.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője

Izer Gábor Nándor, a társaság ügyvezetője)

**Határidő:** 1./ azonnal

 2./ a társaság 2024. december 20-i taggyűlése